GiliGold/VAD_KnessetCorpus huggingface dataset:
עדי קול: אסור לו לבקש, הוא יכול להראות.
<חוה ראובני: אסור לך להסתכל עליו.
<חוה ראובני: אסור לך.
<חוה ראובני: הוא יכול לקבל רישיון רכב, הוא יכול לקבל רישיון נהיגה.
עדי קול: סליחה, פה מדברים רק ברשות דיבור ולא בהערות ביניים.
עדי קול: אנחנו נצטרך לחשוב על איך מוציאים פתרון.
<חוה ראובני: בסדר, העניין הוא שהמידע פשוט לא נגיש.
<חוה ראובני: השאילתה - - -
עדי קול: לא, עזבי שאילתה טכנית.
עדי קול: האם אפשר שהוא ילך למשרד הרישוי הקרוב למקום מגוריו, ומישהו ייתן לו - - -
<חוה ראובני: מה ייתן לו? אין.
עדי קול: יגיד קודם כל אם פסול או לא פסול.
<חוה ראובני: הוא יכול לקבל איזה שהוא אישור?
<ציון מזרחי: הוא יכול לקבל מצב עם רישיון נהיגה.
<ציון מזרחי: אם נהג מגיע הוא יכול לקבל מצב רישיון נהיגה נכון לאותו יום.
עדי קול: לא, אני מדברת על לתת את זה לקצין הבטיחות.
<חוה ראובני: לא, מה שאני אומרת קצין הבטיחות יכול לראות את המידע הזה כיום, בלי שום עיגון חקיקתי, אם זה בהסכמת הנהג.
<חוה ראובני: אז אם הנהג המועמד לעבודה יביא, הוא יכול להביא אישור מצב רישיון ממשרד הרישוי.
<קריאה: ההנחיות שאנחנו מקבלים הן אחרות לגמרי, חווה.
<חוה ראובני: זה בהסכמה.
עדי קול: סליחה, סליחה, אני מבקשת.
<חוה ראובני: רישום פלילי.
<קריאה: לא, גיליון הרשעות.
<חוה ראובני: גיליון הרשעות, זה שני שמות שונים לאותו דבר.
<חוה ראובני: אני שמעתי אגב ש - - -
עדי קול: חווה, אני מבקשת דקה.
עדי קול: אתם מדברים כולם ביחד ולכן אתה לא מקשיב.
עדי קול: אסור לך לבקש שום דבר שיש בו עבירות, כי זה מרשם פלילי.
עדי קול: אסור לך לדעת.
עדי קול: אין פה שום - - -
<קריאה: זה גם לא קשור למאגר.
עדי קול: לא קשור בשום צורה, זה אף פעם לא יהיה שמותר לך לדעת.
עדי קול: השאלה מה בעיניך היה חדש שהיא אמרה, שלא ידעת קודם?
<שמעון סודאי: היא אומרת שאני יכול לבקש מהנהג להביא את הרישום הזה, ואני לא יכול.
<חוה ראובני: לא את הרישום.
<שמעון סודאי: אז את מה?
<חוה ראובני: על מצב רישיון הנהיגה, שהוא בתוקף.
<חוה ראובני: אני שמעתי ש - - -
<שמעון סודאי: מה זה החלון הזה?
<שמעון סודאי: מה זה התדפיס הזה?
<שמעון סודאי: אני לא מכיר את זה.
<חוה ראובני: אבל אני גם שמעתי שמתקשרים למענה הקולי הממוחשב שלנו, הנהג יושב לידו, מקליד על הטלפון את מספר הזהות או את מספר הרישיון, והם שניהם ביחד מאזינים.
עדי קול: את זה הם עושים.
אורי מקלב: אולי אסור לעשות את זה.
אורי מקלב: זו סחיטה.
אורי מקלב: אם באמת אסור - - -
עדי קול: שנייה, משרד המשפטים יעשה עבירה כזאת, בבקשה.
עדי קול: היום זה הכל 6 שנות מאסר, זה המספר היום.
עדי קול: כן, בבקשה ציון.
<ציון מזרחי: בתחילת הדרך, כשהגענו לכאן - - -
עדי קול: לא, לא, לא, בלי נאומים.
<ציון מזרחי: תני לי להגיד מילה.
עדי קול: לא, אתה מתחיל עם נאומים, אני מכירה אותך.
<ציון מזרחי: לא, לא, לא.
עדי קול: יש משרד רישוי בנצרת?
עדי קול: בסוף הדיון שלנו, יש משרד רישוי בנצרת?
<ציון מזרחי: יש לי זכות לדבר.
אורי מקלב: יותר טוב שתתחיל מהסוף.
עדי קול: תתחיל מהסוף.
אורי מקלב: ציון, תתרגל לוועדות הכנסת.
<ציון מזרחי: אני רגיל מאד לוועדות הכנסת.
<ציון מזרחי: העקיצה שלה לא במקומה, והיא לא בגללי, אבל זה בסדר.
<ציון מזרחי: מותר לה.
עדי קול: אני מבקשת נקודות לעניין.
<ציון מזרחי: בסדר, אז ככה: נהג יכול להגיע למשרד הרישוי לבקש מצב רישיון נהיגה נכון להיום, נכון ל-22 באוקטובר 2003, אוקיי?
<ציון מזרחי: יכול לבקש.
<ציון מזרחי: ושם יוצא פלט מחשב, שבו יהיה כתוב אדון זה וזה, מספר רישיון, מספר תעודת זהות, רישיונו בתוקף מיום עד יום.
<ציון מזרחי: כתוב שחור על גבי לבן.
אורי מקלב: וגם אם יש לו פלילי זה לא יופיע.
<ציון מזרחי: שם זה לא מופיע.
<ציון מזרחי: כתוב רק העניין הזה.
<ציון מזרחי: לעניין של הנקודות שיוצאות מן המכונה, אנחנו כמעט על סיפו של סיום המיזם שלנו, המשותף.
<ציון מזרחי: אנחנו בניסוי, זה הולך להיגמר.
<ציון מזרחי: אני מעריך שתוך חודש נעלה את זה לאוויר לכל המכונות בארץ, 51 במספר, כל אחד בעד 10 שקלים.
<ציון מזרחי: אתה היית שותף נדמה לי באותה ועדה, שאישרתם את ה-10 שקלים.
<ציון מזרחי: הוא יוכל ללכת ולקבל חופשי, עם כרטיס אשראי, את המידע הזה.
עדי קול: אבל זה לא יעזור.
<ציון מזרחי: אבל זה לא עוזר לזה.
<ציון מזרחי: עכשיו אם תרשי לי, כדי לקדם עניין.
<ציון מזרחי: הגברת יושבת הראש אומרת שאת רוצה תוך שבוע ימים שביום שני הבא, היום יום שלישי, את רוצה שביום שני הבא כאן ייפרש הכל.
<ציון מזרחי: תרשי לי רגע לומר מילה אחת.
<ציון מזרחי: יש שני אבות ושלישי שצריך לשלם.
<ציון מזרחי: יש מי שמשלם מזונות ויש מי שצריך לגדל את הילדים, אוקיי?
עדי קול: מי זה השניים, אתה ומי עוד?
<ציון מזרחי: ממשל זמין.
אורי מקלב: זה כסף של ממשל זמין, הכסף הזה?
<ציון מזרחי: זה כסף שאנחנו צריכים לאסוף ביחד.
<ציון מזרחי: זה רק ה - - -
עדי קול: זה לא קשור, תסלח לי.
<ציון מזרחי: לא קשור, אז אפשר מילה?
<ציון מזרחי: תני לי להגיד.
עדי קול: אז תדייק.
<ציון מזרחי: הוא מבקש פירוט, יואל מבקש פירוט - - -
עדי קול: נכון, ואתה טוען-.
עדי קול: לא, די.
עדי קול: אני לא רוצה.
עדי קול: חוה טוענת שאתם עשיתם הערכה תקציבית, אני מניחה שבשביל ההערכה התקציבית אתם עשיתם פירוט כדי לחבר את זה בסוף.
<ציון מזרחי: יפה, בסדר.
עדי קול: אז אתה יודע, היום יום שלישי, אתם תתקשרו ליואל ותתנו לו את זה, ואז אם אתם צריכים – ידברו שני המנכ"לים בטלפון ויפתרו את הבעיה.
<ציון מזרחי: אפשר לקבל זכות להגיד משפט?
<ציון מזרחי: אפשר?
<ציון מזרחי: אנחנו נעביר את שלנו.
<ציון מזרחי: ממשל זמין, שהוא השותף מן הצד השני צריך להעביר את שלו, יואל צריך להסתכל על זה – למה הוא צריך לשלם את כל הכסף.
עדי קול: למה, סליחה?
עדי קול: למה אתם, לא ממשל זמין, אתם הצגתם פה, סליחה, אתם הצגתם פה את העמדה שאתם הולכים להקים פה שאילתה.
עדי קול: אני אמרתי שזו שאילתה תיאורטית.
עדי קול: תוכיחו שהיא לא תיאורטית בזה שקודם כל תפרטו אותה על נייר ותעבירו אותה למשרד לביטחון פנים.
עדי קול: ואני רוצה שאנחנו נתכנס פה ביום שני הקרוב בשעה 12, ושוב, אני לא מתכנסת עוד פעם כדי לשמוע את השיחות התיאורטיות על איזה שהוא מאגר שאולי יקרה מתי שהוא, אם מישהו ייתן לכם תשובה.
עדי קול: שני המנכ"לים יודעים לדבר אחד עם השני ולקבל החלטה ברגע.
עדי קול: אני סוגרת את הישיבה ואנחנו ניפגש שוב ביום שני בשעה 12.
אורי מקלב: רק עוד שאלה אחת בעניין הזה.
אורי מקלב: אתה יכול לבקש ממנו היום.
אורי מקלב: אין שום סיבה שלא תבקש את זה.
<שמעון סודאי: אני לא צריך לבקש.
<שמעון סודאי: אני חוזר על מה שאמרתי בדיון הראשון.
<שמעון סודאי: אני לא צריך את זה.
עדי קול: זה היה ברור שהוא יכול.
אורי מקלב: אתה גם צריך לבקש.
עדי קול: מה, אם יש לו רישיון או לא?
עדי קול: אני אבוא ואגיד לך שיש לי רישיון - - -
<שמעון סודאי: אני יכול לדעת היום בלי שהנהג בכלל יהיה לידי.
<שמעון סודאי: אני אמרתי את זה בדיון הראשון.
<שמעון סודאי: אני אזכיר לכם מה אני אמרתי?
אורי מקלב: אז איך אתה - - -
<שמעון סודאי: אני נכנס לאינטרנט - - -
אורי מקלב: אז איך בשימוע שאמרת מקודם - - -
<שמעון סודאי: אני נכנס למשרד התחבורה, לרשות הרישוי - - -
עדי קול: הוא לא יודע אם זה פסול.
<שמעון סודאי: כל אחד עושה את זה היום.
<שמעון סודאי: אתה נכנס לאינטרנט למשרד התחבורה, אתה רוצה לבקש רישיון נהיגה חדש.
<שמעון סודאי: אני מקיש את מספר הזהות, אני מקיש את מספר רישיון הנהיגה של הנהג.
<שמעון סודאי: אני אומר לך שאני עושה את זה.
אורי מקלב: תקשיב טוב - - -
<שמעון סודאי: אף אחד לא מונע בעדי.
<שמעון סודאי: אם הוא מחדש ... מבקש רישיון.
<שמעון סודאי: אם הוא לא מחדש – אין לו רישיון.
<שמעון סודאי: מה הבעיה?
אורי מקלב: אז אני שואל אותך איך אתה באת ואמרת פה לוועדה שהיה לכם שימוע במשרד התחבורה, ואתה טענת או אחד אחר - - -
<שמעון סודאי: כי את זה אני יודע לעשות, לא כולם יודעים לעשות את זה.
<שמעון סודאי: אני מדבר איתך בצורה הכי ברורה, ואני גם לא הולך לפרסם את זה בפני - - -
עדי קול: גם לא כולם רוצים לעבור על החוק.
עדי קול: אתה יודע שכשאתה אומר את זה בוועדה של הכנסת, זה מפורסם.
<שמעון סודאי: אוקיי, בסדר.
עדי קול: יש פה פרוטוקול, זה כתוב.
<שמעון סודאי: אבל עוד פעם, את הדבר הזה ניתן לעשות.
<שמעון סודאי: כל אחד עושה אותו.
עדי קול: בסדר, שוב, אני לא.
עדי קול: אתם זוכרים שאמרתי?
<ציון מזרחי: רק לפרוטוקול שאני ביקשתי לדבר - - -
עדי קול: ביקשת לדבר ואתה תדבר ביום שני, כשאנחנו נעשה דיון מהותי.
עדי קול: היום לא היה דיון מהותי, היום היה דיון טכני על מחדלים של משרדי הממשלה, שהגיעו לכאן שוב פעם בלי פתרון.
עדי קול: יום שני בשעה 12:00.
עדי קול: אנחנו מקיימים היום ישיבת המשך לישיבה שקיימנו במושב הקודם, ב-24 בפברואר, בנושא חזרתו של הפוגע לסביבתה או סביבתו של הקורבן.
עדי קול: אנחנו פנינו בכמה שאלות לכמה גופים וגם קיבלנו תשובות, חלקן לא מספקות אותנו בצורה משביעת רצון ואנחנו רוצים להתקדם ולראות.
עדי קול: נשמח גם שתציגו את התשובות, את חלקן, וגם שאלות נוספות שהתעוררו.
עדי קול: אני רק אציג ארבע או חמש מהנקודות המרכזיות שהתעסקנו איתן:
עדי קול: שאלה ראשונה שדיברנו היא לגבי יידוע הקורבן לגבי זכותו להגיש בקשה על פי חוק המגבלות.
עדי קול: דיברנו בדיון הקודם על מערכת מנ"ע ועל כך שהיא עוברת שינויים ועדכונים נוספים, וביקשנו שאפשר יהיה לכלול בה את התזכורת לקורבן שזכותו לבקש הגבלה על מקום מגוריו של העבריין ולהנחות אותו כיצד לעשות את זה.
עדי קול: נשמח לשמוע מה נעשה.
עדי קול: אני יודעת שנכנס תיקון חדש של מערכת מנ"ע, שאני מקווה שהתיקון הזה כבר נכנס.
עדי קול: השאלה השנייה שהתעסקנו בה היא ייזום ההליך, או יזמת ההליך – מי האדם שצריך ליזום את הפנייה לבקשה על ההגבלה.
עדי קול: החוק לא מטיל את היוזמה הזאת על אף אחד, אלא מאפשר למספר גופים ולמעשה נוצר מצב שכמעט ולא מוגשות היום בקשות.
עדי קול: אנחנו הצגנו עמדה, את עמדת הוועדה וגם את העמדה של הפונים שהגיעו, לגבי הקושי הקיים לקורבן ליזום בעצמו את ההליך, לעשות אותו, להוביל אותו, לטעון בפני הגורמים השונים, כשאני מוסיפה שוב את נושא הנזק הממשי.
עדי קול: התייחסנו לזה שצריך להוכיח נזק של ממש שייגרם אם העבריין יחזור לסביבת המגורים, שזה נטל מאד מאד גבוה שדורש מהקורבן להמשיך – קראנו לזה במילים בוטות – להתמסכן.
עדי קול: פחות להשתקם, פחות להשתפר, פחות לקום, כיוון שבסופו של דבר אם הן תהיינה חזקות או חזקים, כשיעמדו מול הוועדה – יגידו שאין סיבה להגביל את העבריין מסביבת מגוריהם, כי הם כבר בסדר.
עדי קול: אנחנו רוצים לראות איך מוצאים לזה פתרון.
עדי קול: דיברנו על הפרקליטות והאם הפרקליטות צריכה להיות הגורם שמוביל ויוזם את התהליך הזה.
עדי קול: דיברנו על קטינים, על האפשרות שפקידות הסעד יוכלו להיות הגורם שיזום את ההליך הזה מטעמם; וגם השאלה של הסיוע המשפטי – האם יהיו זכאים או זכאיות נפגעי העבירה לסיוע משפטי במהלך ההליך הזה, כדי שהם יוכלו לקיים הליך הוגן.
עדי קול: אלה באופן מאד רחב הנקודות שהצגנו.
עדי קול: קיבלנו כמה תשובות ואני אשמח לפתוח עם המשטרה, עם מערכת מנ"ע, ולשמוע מה נעשה.
עדי קול: דיברנו על שתי נקודות, גם העובדה שהמערכת תעדכן על הזכות הזאת, וגם באיזה שלב בפגישה עם המשטרה, נאמר לקורבן שיש לה את הזכות הזה ואיך מזכירים לה בשלבים מאוחרים יותר, כי ההנחה שהחקירה הראשונית לא מספיקה בשביל לדעת, בשביל לזכור, בשביל להתייחס לזה לאורך כל ההליך.
עדי קול: אני אשמח לשמוע מה נעשה.
מאיר ברקוביץ: מאיר ברקוביץ, ראש מדור נפגעי עבירה.
מאיר ברקוביץ: אנחנו העברנו מסמך התייחסות למכתב שלך, אני מקווה שקיבלתם אותו.
שלומית אבינח: קיבלנו.
עדי קול: אה, המכתב שאנחנו מעדכנים עכשיו וזה ייכנס לזה.
מאיר ברקוביץ: יש בו התייחסות לכמה מהדברים שאת מציינת, שלגבי חלקם יש לנו כבר את התשובה.
מאיר ברקוביץ: לגופו של עניין, יש פה שני דברים.
מאיר ברקוביץ: אחד זה העניין של ההודעה.
מאיר ברקוביץ: פה עלו כמה נושאים שאתם העליתם, חלקם קשורים לפרקליטות, אז כמובן אנחנו לא התייחסנו.
מאיר ברקוביץ: חלק קשור להודעות היזומות, שחלקן כבר קיימות ואת חלקן אני הצגתי בשבוע שעבר בוועדת חוקה, אז הן נותנות מענה פה לשלבים שונים.
מאיר ברקוביץ: לעניין שקשור לשובו של עבריין מין לסביבה, בעניין זה יש אבן דרך אחת שהוכנה.
מאיר ברקוביץ: כרגע בגרסה שעולה ממש בימים אלה, זה לא יכול - - -
עדי קול: בוועדת חוקה בשבוע שעבר אמרתם – היום זה עולה.
עדי קול: זה לא עלה שבוע שעבר?
מאיר ברקוביץ: אז כשיצאת מהדיון, אז הייתה תקלה בתהילה עם המערכת.
מאיר ברקוביץ: זה נדחה לאתמול, אתמול חלק מסוים של זה עלה, והיום החל משעות אחר הצהריים יתחיל לעלות החלק השני.
מאיר ברקוביץ: אנחנו מאמינים שעד מחר זה יסתיים, ואם לא יהיו תקלות – אז המערכת הזאת עולה.
מאיר ברקוביץ: יש אבן דרך אחת שמתייחסת לחלק הזה, ואם רונית נמצאת פה, אתן לה להציג אותה, שהיא בעצם תתמלא בתוכן לא איך שהמערכת עולה, אלא זה ייקח עוד איזה חודש-חודשיים - - -
מאיר ברקוביץ: כי אנחנו צריכים לקבל איזה שהוא מידע מתוך המערכות של הפרקליטות.
מאיר ברקוביץ: אמרתי את זה גם בוועדת חוקה, בשלב הראשון תעלה המערכת, בשלב השני אנחנו נקבל את המשהו המעודכן שסגרנו בו את כל הפערים שלנו מול הפרקליטות.
מאיר ברקוביץ: זה יותאם בצורה שזה צריך להיות מותאם.
מאיר ברקוביץ: זה תהליך שאנחנו מעריכים שייקח בין חודש לחודשיים.
מאיר ברקוביץ: ואז תהיה אבן דרך אחת.
מאיר ברקוביץ: אני לא רוצה להגיד סתם, אני לא בטוח שאבן הדרך הזאת היא כל המענה, יכול להיות שצריך לייצר עוד אבן דרך אחת, אבל אני מציע שרונית תתייחס.
מאיר ברקוביץ: רונית היא מנהלת המערכת.
עדי קול: רונית, מה יהיה באבן הדרך הזאת?
רונית פלץ: אבן הדרך הזו, ברגע שאנחנו נקבל ממערכות המחשוב של הפרקליטות שמדובר בעבריין מין, אז - - -
ענת אסיף גיל: שתי אבני דרך.
ענת אסיף גיל: שתי וריאציות.
רונית פלץ: שתי אבני דרך.
עדי קול: רגע, אז תסבירו לי באיזה שלב תקבלו את המידע הזה מהפרקליטות?
ענת אסיף גיל: יש את השאלה על התוכן של ההודעה ויש את השאלה על מתי היא נשלחת לנפגעים.
ענת אסיף גיל: לגבי התוכן של ההודעה יש בעצם שתי ורסיות, שאחת מהן מיועדת למקרים שבהם גם הוצא צו פיקוח לפי חוק הגנה על הציבור, שאז ההודעה גם תשלח לנפגעים לקראת סיום צו הפיקוח, כדי שהיא תזכיר להם, תפנה את תשומת ליבם שמעבר לזה שיש צו פיקוח, שיידעו שיש אפשרות להגיש בקשה לפי חוק המגבלות, ומספר טלפון של גורם מתאים בפרקליטות, שאפשר לפנות ולשמוע ממנו יותר פרטים איך עושים את זה.
ענת אסיף גיל: אם אין צו פיקוח – אז הודעה דומה, בשינויים המחויבים, שתשלח ביחד עם הודעה על גזר הדין.
ענת אסיף גיל: אולי נצליח לשכלל את זה בעתיד, ביחד עם הודעה על הדיון לטיעון לעונש, שזה יותר רלבנטי, אבל זה כרגע לא כל כך אפשרי.
ענת אסיף גיל: ובמהלך המאסר, זאת אומרת מצאנו איזה פרקי שממילא מערכת מנ"ע יודעת לשלוח הודעות לנפגע, ושהם תואמים את לוחות הזמנים שמאפשרים הגשת בקשה לפי החוק.
ענת אסיף גיל: ניסינו למצוא באמת את ה - - -
עדי קול: זה לא כשיש לבן אדם תאריך שחרור?
ענת אסיף גיל: תאריך השחרור זה דבר שתיאורטית אפשר לדעת אותו בשלבים מאד מוקדמים, כי המערכת יודעת לחשב מתי מגיע שני שלישים, שזה שלב אחד.
ענת אסיף גיל: אבל אנחנו גם ביקשנו שההודעות האלה תשלחנה כשנקבע תאריך לוועדת שחרורים.
ענת אסיף גיל: בדרך כלל תאריך לוועדת שחרורים נקבע בערך חודש לפני הדיון בוועדה.
ענת אסיף גיל: זה נראה עיתוי מאד מאד רלבנטי.
ענת אסיף גיל: ואם לא נקבעת ועדת שחרורים, או שאחר כך מתעדכן תאריך של השחרור בעצמו, אז גם כשיש עדכון על תאריך השחרור בפועל.
ענת אסיף גיל: אנחנו עברנו בצורה, אני מקווה, די יסודית, גם בהתייעצויות גם מול המשטרה, גם עם כל הגורמים הרלבנטיים שעוסקים בזה בפרקליטות וכו', בשביל למצוא את הנקודות שגם אפשריות טכנולוגית, ושגם באמת רלבנטיות.
ענת אסיף גיל: בשבוע הבא אנחנו בוועדת חוקה עם התקנות של סדרי הדין, וגם בדקנו שאנחנו באמת משדרים על אותם לוחות זמנים שיתאימו למה שאנחנו קובעים בתקנות.
עדי קול: השאלה היא אם נוסח ההודעה זה רונית או אתם?
ענת אסיף גיל: אנחנו ניסחנו.
ענת אסיף גיל: לא הבאתי את הנוסח.
עדי קול: לא, רק השאלה, מה כתוב?
ענת אסיף גיל: כתוב – לידיעתך, באפשרותך להגיש.
ענת אסיף גיל: ההודעות האלה יישלחו רק למי שנפגעו מעבירות מין, זה הדבר הבסיסי - - -
עדי קול: כן, כן, ברור.
ענת אסיף גיל: שהוא כאילו מובן מאליו, אבל היה צריך להבנות אותו טכנולוגית, כי עד עכשיו מערכת מנ"ע לא זיהתה דווקא תיקים של עבירות מין, כי היא לא קיבלה אינדיקציה כזאת.
ענת אסיף גיל: אז נפגעי עבירות מין יקבלו הודעה שמיידעת אותם על זה שיש חוק כזה, שאפשר להגיש, שאתה יכול להגיש בקשה לפי החוק.
עדי קול: מה, בקשה להגבלה במפורט?
עדי קול: לא כתוב מגבלות באופן - - -
ענת אסיף גיל: כתוב בקשה - אני לא זוכרת בעל פה את הנוסח – להטלת מגבלות על עבריין מין, בהתאם לחוק המגבלות, משהו כזה.
ענת אסיף גיל: ניסינו גם לא לעשות את זה ארוך מדי.
ענת אסיף גיל: השם של החוק בעצמו הוא מאד מאד ארוך.
ענת אסיף גיל: ומה שהכי חשוב בעיני זה שההודעה אומרת – לפרטים נוספים פני ל-, ואז זה יפנה ליחידת הסיוע בפרקליטות, הרלבנטית שטיפלה בתיק הפלילי, כשההנחיה, גם לפרקליטויות, זה שברגע שיתקשר נפגע וישאל, אז יהיה מי שיוכל להסביר לו מה זה החוק הזה, איך הוא יכול להגיש את הבקשה, יפנה אותו לתקנות.
ענת אסיף גיל: אני חושבת שגם בגרסת האינטרנט של מנ"ע, אנחנו נוכל לעשות קישור לטפסים בתקנות, כאשר כמובן הם יעברו ויאשרו.
ענת אסיף גיל: אז זה המהלך.
עדי קול: האמת שזו התקדמות משמעותית מבחינתי, ואתם מדברים על חודש-חודשיים עד שזה ייכנס לתוקף?
ענת אסיף גיל: כן.
עדי קול: יש למישהו שאלות בנושא של המערכת?
עדי קול: יש כאן שאלה אם זה יגיע כמו הודעות של מערת מנ"ע?
טל ברק: זה ממוחשב?
רונית פלץ: כל ההודעות.
רונית פלץ: גם באינטרנט וגם במערכת.
רונית פלץ: היום לנפגע עבירה יש קוד וסיסמה, והוא יכול לקבל או מהאינטרנט.
רונית פלץ: הוא פונה, פרט למקרים שהוגשו מראש, שאנחנו גמישים בזה.
רונית פלץ: זאת אומרת אפשר להגדיר בכל רגע שהודעה מסוימת, ברגע שהיא חדשה, תצא שיחה יזומה לנפגע עבירה ותגיד לו – פנה למערכת, יש מידע חדש.
רונית פלץ: אנחנו לא נותנים לו את המידע.
רונית פלץ: אם חבר לעבודה הרים טלפון?
רונית פלץ: אי אפשר.
עדי קול: בכל מקרה, אבל ההודעה הזאת תהיה ההודעה שתשלח באופן יזום?
ענת אסיף גיל: את כולן הגדרנו, את כל ההודעות שנוגעות לחוק המגבלות, הגדרנו כהודעות יזומות.
עדי קול: אז זה אומר שהמערכת תשלח הודעה ותגיד שיש - - -
ענת אסיף גיל: זה אומר שכל פעם שיזוז תאריך של וועדת שחרורים, היא תקבל עוד פעם הודעה.
ענת אסיף גיל: אנחנו קצת התלבטנו אם אנחנו לא קצת מגזימים בהצקה, והחלטנו שבעניין הזה - - -
עדי קול: יש שם מספר טלפון להפנות לבן אדם ביחידת הסיוע ובפרקליטות, שיסביר מה זה החוק.
עדי קול: נכון, מפנים לבן אדם ספציפי שיענה לה?
ענת אסיף גיל: לטלפון של הפרקליט או המזכירה של יחידת הסיוע בפרקליטות, שטיפלה בתיק הפלילי, שהם הכי קרובים לנושא.
ענת אסיף גיל: עוד פעם, וזה כבר יגיע לשלב הבא, אבל זה לא שהפרקליטות תגיש את הבקשה, אבל היא תיתן את כל המידע.
עדי קול: הדבר השני שדיברנו עליו, אני קראתי בזמנו את התשובה לגבי השלב שבו אנחנו מיידעים, מעבר למערכת, מיידעים את הקורבן שכאשר היה - - -
מאיר ברקוביץ: דיברנו על הקוד והסיסמה, אבל - - -
רונית פלץ: לא, היא מדברת על אבני הדרך.
עדי קול: לא, לא, לא, את אבני הדרך הבנתי.
עדי קול: דיברנו על הקוד והסיסמה.
מאיר ברקוביץ: אמרנו שזה ניתן במעמד הגשת התלונה.
מאיר ברקוביץ: אז הייתה שאלה אם זה סתם ניתן או שיש לזה הסבר, אז יש לזה הסבר.
מאיר ברקוביץ: זה פשוט נושאים שהתייחסנו אליהם בדיון בשבוע שעבר.
עדי קול: נכון, בסדר, אבל יש פה אנשים שלא היו ולכן אני שואלת שוב.
עדי קול: התייחסת ואני רוצה שתתייחס שוב, אם אתה יכול.
מאיר ברקוביץ: אז עלתה השאלה האם כדאי שבעמוד הראשון, שזה גם האישור על הגשת תלונה, תופיע גם הסיסמה.
מאיר ברקוביץ: אנחנו ישבנו – מי שלא היה בדיון הקודם – אז אנחנו ישבנו גם עם הארגונים של הנפגעים, עם ארגוני הנרצחים והנרצחות, קיימנו איזה שולחן עגול כדי לשמוע מהם את ההצעות או הרעיונות, וגם להשמיע להם מה השינויים שהולכים להיות ולשמוע מה דעתם.
מאיר ברקוביץ: הזמנו את אלה שהיו בדיון בוועדת חוקה בפעם הקודמת, ויכול להיות שיש עוד ארגונים שאנחנו לא יודעים עליהם, אז לא הזמנו אותם.
מאיר ברקוביץ: נשמח גם אם יהיו כאלה, לדבר גם איתם.
מאיר ברקוביץ: אז אי אפשר להעביר את זה לעמוד הראשון, כי זה עמוד שמשתמשים בו לאישור הגשת תלונה, שלפעמים נפגע צריך אותו לכל מיני צרכים, אני לא יודע – לביטוחים או לכל מיני דברים אחרים.
מאיר ברקוביץ: ולכן זה לא נכון שתופיע שם הסיסמה.
מאיר ברקוביץ: מצד שני, במערכת החדשה כן השתכללו מאד הקוד והסיסמה, וגם אפשר להקריא אותם קולית ולא רק להקליד אותם.
מאיר ברקוביץ: הם גם יופיעו גם בהודעת ה-SMS שמקבלים – יופיע גם הקוד, כך שיש אותו לאדם והוא יוכל לשמור אותו, וגם תהיה לו אפשרות, מתוך השיחה היזומה, להיכנס ישירות לתוך המערכת, בלי להקיש עוד פעם את כל הדבר הזה.
מאיר ברקוביץ: שוב, גם מבחינת מה שהצגנו להם, אמרנו שאם יש עוד רעיון אפשר לחשוב עליו, אבל זה כנראה נותן מענה.
מאיר ברקוביץ: עכשיו יש את העניין שהנפגע הוא נסער או היא נסערת יותר נכון, כי זה רוב המקרים.
מאיר ברקוביץ: אז היא נסערת בשלב הזה, ולכן גם אם ניתן לה הכל בצורה מסודרת, בסופו של דבר לא זוכרים שזה ניתן ואנחנו יודעים לפעמים גם על מקרים שאנשים פונים בעקבות הודעה יזומה שהם קיבלו, והם אומרים שאף פעם לא קיבלו קוד וסיסמה, מה שאומר שזה לא יכול להיות.
מאיר ברקוביץ: זאת אומרת אחרת לא הייתה מגיעה להם ההודעה, אבל זה רק מחזק את העניין זה.
מאיר ברקוביץ: ולכן אמרנו שיכולים להיות עוד כמה צמתים, אבל מבחינת המשטרה אין לנו עוד צומת בדרך כלל מול הנפגעת.
מאיר ברקוביץ: הצמתים הבאים הם הצומת של המפגש עם התביעה, ובתיקים האלה זה בדרך כלל המפגש עם הפרקליטות; ויש עוד שלב אחד, שהוא המפגש עם שירות מבחן, עם משרד הרווחה, כשהם מכינים את תסקיר הנפגע.
מאיר ברקוביץ: אמרנו שאלה שני הצמתים שאפשר שוב לחזור ולהציע להם.
מאיר ברקוביץ: אנחנו נחשוב ביחד עם הפרקליטות איך מקדמים את זה לרמה של הנחיה, אבל זה כן ברור שזה שלב שצריך לעשות, ששם צריך להציע את זה שוב.
מאיר ברקוביץ: אנחנו נפגשנו גם עם נציגות משרד הרווחה, שמכינות את תסקירי הנפגע, וגם הן הביעו נכונות שכשהן נפגשות – אז ישאלו דבר ראשון האם יש לך קוד וסיסמה, כי למרות שזה שלב סופי בהליך המשפטי, עדיין יש את כל השלב הארוך – אם הוא יישלח למאסר, וזה טוב שיהיה להן את זה גם בזמן הזה.
מאיר ברקוביץ: נקודה נוספת שאתם שאלתם והתייחסתי לזה גם בכתב, בכל שלב אפשר לבוא לקבל את זה.
מאיר ברקוביץ: זאת אומרת כל מי שירצה, כל מישהי שתרצה, בכל שלב שהיא לא לקחה, או אם היא שמעה ממקום אחר, היא תוכל לקבל את הקוד והסיסמה האלה, גם בשלבים מאוחרים.
מאיר ברקוביץ: מבחינת המשטרה גם אם אף אחד לא פנה, אם זה עלה לה מאיזה שהוא מקום, או אם היא תרצה לשנות את ההודעה, את אופן ההודעה.
עדי קול: כן, ולהחליף גם את מספר הטלפון.
מאיר ברקוביץ: אין בעיה מבחינתנו לשנות את זה בכל מקרה.
מאיר ברקוביץ: והדבר האחרון שעשינו, אנחנו לא יכולים, שוב, זה לא מוקד, אין לנו מוקד שיכול לעבוד עכשיו מול כל הנפגעים ברמה האנושית, אבל כן תהיה אפשרות מתוך המערכת שבמצבים מסוימים יגיעו גם למוקד.
מאיר ברקוביץ: כשעושים טעות מסוימת או שלא זוכרים, אז זה יגיע למוקד האנושי; ונתנו, לפחות ברמת ארגוני הנפגעים, או גם הגופים הרשמיים – כמו המועצה לשלום הילד, מרכז נוגה, מרכזי הסיוע, ישבו איתנו גם ארגון הנרצחים והנרצחות ונתנו גם להם טלפונים אישיים שלנו, גם שלנו במדור, גם של הרפרנטים מהתביעות וגם של קציני נפגעי העבירות המחוזיים, כדי שאם יש משהו שצריך, גם אם יפנו אלינו, אז אנחנו נוכל גם כן לסייע.
מאיר ברקוביץ: ביקשנו מהם, כלומר זה לא משהו שאנחנו יכולים עכשיו לשים אותו באתר וזה יהיה לכולם, כי אנחנו כולנו נקרוס וזה לא בנוי לזה.
מאיר ברקוביץ: אבל אליהם מגיעים כל מיני מקרים קיצוניים ובעייתיים, אז תהיה אפשרות לפנות אלינו כדי שנוכל לעזור On Line ולראות מה הבעיה.
עדי קול: מעולה, יופי, תודה.
עדי קול: אז אנחנו עוברים כעת לחלק השני.
עדי קול: קיבלנו את התשובה שלכם, שמסבירה למה הפרקליטות לא תיזום את ההליך הזה.
עדי קול: אני אשמח אם תחזירו על התשובה וגם תסבירו את התהליכים שאתם עושים כדי כן אולי להיות שותפים.
עדי קול: וגם את שאלת השאלות שלי: אני מחפשת למצוא מי הבן אדם הזה, שצריך להיות, שזה לא יהיה רק הקורבן והאם יש לכם רעיונות.
כרמית פולק-כהן: סליחה, אני רק רוצה להוסיף לפני זה.
כרמית פולק-כהן: שמי כרמית מהמועצה לשלום הילד.
כרמית פולק-כהן: אנחנו לא ראינו את התשובה הזאת.
כרמית פולק-כהן: אנחנו פשוט שלחנו מכתב לשי ניצן, שהוא פרקליט המדינה וביקשנו אולי להחריג את ההנחיה של הפרקליט, ביחס לעניינים של הקטינים.
כרמית פולק-כהן: אז אולי אפשר - - -
עדי קול: קודם כל, זאת הייתה שאלת ההמשך שלי וגם בתשובה שלהם הם מתייחסים לזה שהם מוכנים לשקול אפשרות של מקרים חריגים, אבל לא דיברתם על איזה מקרים חריגים וגם, במקרים החריגים לא דיברתם על זה שאתם תיזמו, אלא שתהיו אז שותפים.
עדי קול: אנחנו ביקשנו לבדוק את האפשרות שבמקרים חריגים, למשל קטינים ועבירות מין בתוך המשפחה, אפשר יהיה לבדוק אפשרות שאתם תיזמו, למשל אם העבריין משתחרר כשהנפגע עדיין קטין.
עדי קול: האם זה יכול להיות מקרה שבו - - -
ליאת קליין: ההתייחסות בבקשה הייתה גם לקטינים וגם לחסרי ישע.
עדי קול: אני ביקשתי על קטינים, אולי את ביקשת משהו אחר.
עדי קול: אנחנו ביקשנו להתייחס לקטינים.
ענת אסיף גיל: טוב, מה שנעשה בפרקליטות ובחלק של הייעוץ המשפטי, שאני שייכת אליו, בהמשך לדיון שהיה כאן, נעשה בכמה מהלכים מקבילים.
ענת אסיף גיל: קודם כל, בעיני הדבר הכי חשוב ואולי גם הראשון בסדר, כי הוא אחר כך יצמיח גם את התובנות לגבי הפעולה באפיקים האחרים, זה הניסיון שלנו לקדם את הכנסת האגף לסיוע משפטי לתוך התהליך הזה.
ענת אסיף גיל: משרד המשפטים עוד לא, אני עוד לא אשת בשורה במובן זה שהמשרד כבר קיבל החלטה בעניין הזה, אבל זה נמצא בדיון כבר אצל המנכ"לית.
ענת אסיף גיל: זאת אומרת הרי דברים לא מתחילים אצל המנכ"לית ונעשתה עבודת הכנה גם באגף של הסיוע המשפטי.
ענת אסיף גיל: הדס גבריאל מאגף נמצאת כאן, היא עוסקת בתחום הזה, וגם מבחינת הייעוץ המשפטי והפרקליטות כמובן מאד המליצה.
ענת אסיף גיל: אנחנו מקווים שבתוך חודש אנחנו נוכל לעדכן - - -
עדי קול: אני לא יודעת אם לשמוע ממך או מהדס – איפה הבעייתיות, אם זה רק עניין תקציבי.
ענת אסיף גיל: זה לא עניין של בעייתיות.
ענת אסיף גיל: יש כמה שאלות שנוגעות לכמה דברים חדשים עומדים על הפרק מבחינת האגף לסיוע משפטי, האם זה מצריך תיקון חקיקה ראשית או רק תיקון תקנות.
ענת אסיף גיל: באופן כללי, כמו שתהליכים קורים כשמוסיפים תפקיד לגורם שהוא ת"פ מנכ"ל, אז צריכה להיות החלטה של המנכ"לית.
ענת אסיף גיל: הדבר הזה כבר נקבע לדיון אצל המנכ"לית, זה גם לא חדש לה.
ענת אסיף גיל: אנחנו כבר הבאנו את הדברים בפניה, ואני מאד מקווה באמת שתוך חודש נוכל - - -
עדי קול: אני רק רוצה לומר לפרוטוקול שכיוון שאנחנו רוצים לזרז את זה ולזרז גם את הגוף, אנחנו נגיש מטעם הוועדה הצעת תיקון לחקיקה ראשית במקרה הספציפי הזה, כדי להכניס את הקבוצה הזאת לחוק הסיוע המשפטי ואני מקווה שזה יצליח.
עדי קול: ביחד אולי נצליח לגרום לזה לקרות.
ענת אסיף גיל: אוקיי.
ענת אסיף גיל: כמובן שאנחנו לא - - -
עדי קול: שוב, מה שיקרה קודם.
ענת אסיף גיל: לא, אני רק אומרת שבהקשר של הסיוע המשפטי יש דברים שמספיק בשבילם תיקון של חקיקת משנה, שהוא יותר פשוט.
ענת אסיף גיל: יש דברים שצריך, לא מבחינת הנושא, מבחינת השאלה – מבחנים כלכליים כן או לא, אבל עוד פעם אני אומרת – מבחינת משרד המשפטים עוד אין החלטה של המנכ"לית שנכנסים לזה.
ענת אסיף גיל: אנחנו נמצאים באיזה שהוא תהליך.
ענת אסיף גיל: אנחנו נשמח - - -
עדי קול: רק להסביר למי שלא יודע, מדובר על זה שהיה והסיוע המשפטי יסכים להכניס את הקבוצה הזאת, זה אומר שקורבן העבירה ילווה על ידי עורך דין מטעם המדינה בחינם בהליך הזה.
ענת אסיף גיל: מה שנבחן כרגע לא מבחין בין קטינים לבגירים, בין היתר גם בהתחשב בזה שאנחנו מכירים היקף יחסית מצומצם של ההליכים, אבל גם תוך צפי שאם יהיה מענה מדינתי, אז גם יכול להיות שמספר ההליכים יגבר.
ענת אסיף גיל: כל הדברים האלה נשקלים, נמצאים על השולחן.
עדי קול: כשאנחנו מסתכלים על מספר העבריינים בעבירות מין, זה לא מספרים מאד מאד גדולים בכל מקרה פר שנה, אז גם אם כולם יבקשו מגבלות, שוב - - -
ענת אסיף גיל: כל הנתונים נשקלים.
עדי קול: זה פחות מאלף לשנה לדעתי.